**Raportti toiminnasta edellisen hallituksen kokouksen jälkeen Piirihallitukselle**

 107-G Piirin Alueen ja Lohkon pj:t ,Toimikuntien pj:t ja Työryhmien pj:t

**II Alue 2 lohko**  **Raportin laati (nimi ja pvm)**

 **Anne Koivisto 19.11.2018**

**Mikä on lohkon tilanne (edellisen hallituksen kokouksen jälkeen) ja lähiajan tavoitteet?**

* Kaikki lohkon klubit ovat aktiivisia ja jäsenten osallistumisprosentti on hyvällä tasolla
* Lohkon pj:n klubivierailut sujuivat hyvässä Lions hengessä ja tuntui siltä, että klubeissa viihdytään hyvin
* Kaikilla lohkon klubeilla on omat perinteiset varainkeruu aktiviteetit vuositasolla kuten mehuasema, Palokan Joululehti, mainostaulut, pullonpalautuskuittien keräyspisteet, erilaiset tapahtumat
* Lisäksi löytyy useita erilaisia palveluaktiviteetteja kuten avustaminen arkun kannossa, lumityöt, lasten leikkipaikan ylläpito, yhteistyö partiolaisten kanssa, lukeminen Sotainvalidien sairaskodilla, leijonien kirkkopyhät (Kuokkala ja Palokka)
* Useammalla lohkon klubilla on hyvä taloudellinen tilanne ja he määrätietoisesti pyrkivät tekemään rahallisia avustuksia eri tahoilla ja myös LCIF kautta
* Jäsenmaksut vaihtelevat eri klubien kesken
* Puolisot ovat aktiivisesti mukana toiminnassa 3/5 klubissa
* Lähiajan tavoite on saada sihteerit tekemään myös aktiviteettien raportoinnit kuntoon. Jäsentilanne päivitykset ovat jo ajantasalla.
* Erityismainintana voi nostaa esiin LC Jyväskylä /Jyvässeudun toiminnan Ketään ei jätetä – KEJR Jyväskylä hankkeessa yhtenä yhteistyökumppanina
* Tarkoitus alueforumin jälkeen järjestää lohkon klubien presidenttien kanssa yhteinen palaveri, jossa pyrimme kartoittamaan mahdollisia yhteistyöhankkeita ja Haku päällä -projektin aktivoimista Forumissa saatujen tietojen pohjalta
* Keskustelin LC Palokan ja LC Palokka/Wilma klubien kanssa mahdollisesta yhteisestä toimikunnasta uuden klubin saamiseksi joko Tikkakoskelle tai Ruoke-Vesanka-Kuohu alueelle (jäi vielä pöydälle)
* Klubien jäsentilanne on huolestuttava. Lohkon jäsenkehitys on miinuksella: kauden aikana 2 eronnutta, 1 erotettu, yksi nukkunut pois ja uusia jäseniä 1
	+ Kahden klubin osalta viimeisestä uudesta jäsenestä on kulunut aikaa 2-3v.

**Mitä palautetta lohkon puheenjohtaja on saanut klubeilta piirihallitukselle?**

* Hyvää voi tehdä muutenkin kuin istumalla kokouksissa!
	+ Kritiikkiä siihen liittyen, että lasketaan jotain 100% jäsenyyksiä kokousten perusteella
	+ Ensisijaisesti pitäisi seurata aktiviteetteihin osallistumista ja kokoukset olisivat vain mahdollisuuksia korvata osallistuminen
* Leijonatoiminnassa pitäisi arvostaa myös niitä leijonia, jotka osallistuvat ahkerasti palvelu- ja varainkeruuaktiviteetteihin, mutta eivät halua olla missään klubin tai piirin viroissa.
* Palaute piirin koulutuksista sai hyvin heikon arvosanan. Useissa klubeissa koulutuksiin osallistuneet henkilöt olivat sitä mieltä, ettei käytännössä koulutuksista ollut mitään hyötyä. Siihen ei otettu kantaa minkälaista koulutusta tarvittaisiin.
* Aktiviteettien raportointia pidettiin hyvin hankalana ja järjestelmä on mennyt useita kertoja kesken kaiken alas. -> Yksi klubi kertoi tekevänsä aktiviteetti raportoinnin vain kerran kauden lopussa tästä syystä.
* Todellista yhteistyötä ja aktiviteetteja klubien kesken kaivattiin – tämän pitäisi olla piirin- ja alueen johtoleijonien tärkein päämäärä. Nyt hyvä yhteinen kohde voisi olla tuo diabetes.

**Mahdollista muuta huomioitavaa**

* Piirin GLT, GMT ja GST ovat olleet täysin näkymättömiä kauden aikana klubeille. Klubeja hämmentää tällaiset erilaiset uudet jutut eikä niistä koeta olevan käytännössä mitään todellista apua tai hyötyä klubi tason toimintaan.
* Kansainvälinen ja kansallinen Lions sähköposti viestintä alkaa olemaan määrällisesti jo niin suurta, ettei kukaan jaksa tutustua kaikkeen materiaaliin ja kokouksissa noiden postien käsittely on täysin mahdotonta.